Tamurt n Leqbayel d wansayen n leqbayel, La Kabylie et les coutumes Kabyles, suqqlen-d daɣen, kra n tmucuha d kra n wansayen seg teqbaylit ɣer tefransist. D tazwart i tira n Teqbaylit ɣef lkaɣeḍ d usuqel-ines ɣer Tefransist mebɣir aheyyi s yiswi n temnakda. Seg tama nniḍen, snulfan-d yimrabḍen asuqel n yiḍrisen n Leqran seg taɛrabt ɣer teqbaylit akken ad ssiwḍen izen i d-yewwi i medden, ay-agi yettili-d di zzawiyat di lqern wis XX, maca, tasuqilt-a s timawit, syen akkin i d-lfant tsuqilin s tira i yeḍrisen-a, am tin K. NAIT-ZERRAD, deg useggas n 1993, tin n HADJ MOHAND, deg useggas n 2003, d tin n RAMDANE OUAHES, deg useggas n 2006…2. Am wakken i d-lfant tiyaḍ nniḍen, deg wayen yeɛnan asuqel n tunqisin, am tsuqilin n